Document ID: 31996D0170

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Φεβρουαρίου 1996 για την τροποποίηση του παραρτήματος Ι του κανονισμού (ΕΟΚ) αριθ. 571/88 του Συμβουλίου σχετικά με τη διεξαγωγή κοινοτικών ερευνών για τη διάρθρωση των γεωργικών εκμεταλλεύσεων κατά τη χρονική περίοδο 1988 - 1997 και του παραρτήματος Ι της απόφασης 89/651/ΕΟΚ σχετικά με τους ορισμούς των χαρακτηριστικών και τον κατάλογο γεωργικών προϊόντων ενόψει των ερευνών αυτών (96/170/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 571/88 του Συμβουλίου, της 29ης Φεβρουαρίου 1988, σχετικά με τη διεξαγωγή κοινοτικών ερευνών για τη διάρθρωση των γεωργικών εκμεταλλεύσεων κατά τη χρονική περίοδο 1988-1997 (1), όπως τροποποιήθηκε τελευταία από την απόφαση 94/677/ΕΚ (2) της Επιτροπής, και ιδίως το άρθρο 8 παράγραφοι 1 και 2, και το άρθρο 15,
Εκτιμώντας:
ότι, σύμφωνα με το άρθρο 8 παράγραφοι 1 και 2 του κανονισμού (ΕΟΚ) αριθ. 571/88, οι τροποποιήσεις στον κατάλογο των χαρακτηριστικών για τις έρευνες των ετών 1995 και 1997 καθώς επίσης και οι εννοιολογικοί ορισμοί των χαρακτηριστικών της έρευνας και για τον καθορισμό των περιφερειών και των περιοχών της έρευνας, καθορίζονται βάσει της διαδικασίας του άρθρου 15 του προαναφερθέντος κανονισμού, δηλαδή μέσω απόφασης της Επιτροπής μετά από γνωμοδότηση της μόνιμης επιτροπής γεωργικών στατιστικών 7
ότι, μετά την προσχώρηση της Αυστρίας, της Φινλανδίας και της Σουηδίας, πρέπει επομένως να αναπροσαρμοστεί το παράρτημα Ι του κανονισμού (ΕΟΚ) αριθ. 571/88, στις ιδιαιτερότητες που παρουσιάζει η γεωργία των χωρών αυτών 7
ότι τα αποτελέσματα των ερευνών για τη διάρθρωση των γεωργικών εκμεταλλεύσεων που προβλέπονται από τον κανονισμό (ΕΟΚ) αριθ. 571/88 θα είναι εναρμονισμένα σε ολόκληρη την Ευρωπαϊκή Κοινότητα μόνο εάν οι έννοιες που περιλαμβάνονται στον εν λόγω κατάλογο χαρακτηριστικών νοούνται και χρησιμοποιούνται ομοιόμορφα 7
ότι, κατά συνέπεια, πρέπει να αναπροσαρμοστεί η απόφαση 89/651/ΕΟΚ της Επιτροπής (3), με την οποία καθορίστηκαν οι ορισμοί, οι περιφέρειες και οι περιοχές της έρευνας που έπρεπε να εφαρμοστούν στο πλαίσιο των διαρθρωτικών ερευνών των ετών 1988-1997 7 ότι είναι σκόπιμο, με την ευκαιρία αυτή, να καθοριστούν επίσης οι νέοι εννοιολογικοί ορισμοί των χαρακτηριστικών της έρευνας που προστέθηκαν για άλλους λόγους 7
ότι τα μέτρα που προβλέπει η παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι του κανονισμού (ΕΟΚ) αριθ. 571/88 και το παράρτημα Ι της απόφασης 89/651/ΕΟΚ τροποποιούνται, όσον αφορά τις διαρθρωτικές έρευνες των ετών 1995 και 1997, σύμφωνα με τα παραρτήματα Ι και ΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 15 Φεβρουαρίου 1996.

Labels: 19
6